

**สำเนาคู่ฉบับ**

ที่ มท ๐๘๑๖.๒/ว  กรมส่งเสริมการปกครองท้องถิ่น

ถนนนครราชสีมา เขตดุสิต

กทม. ๑๐๓๐๐

ตุลาคม ๒๕๖6

เรื่อง ขอความอนุเคราะห์แจ้งสถานศึกษาเข้าร่วมประชุมเพื่อสร้างความเข้าใจการบันทึกแบบรับรองผลการพิจารณา  
 ของคณะกรรมการสถานศึกษาเพื่อรับเงินอุดหนุนนักเรียนยากจนพิเศษแบบมีเงื่อนไข (นักเรียนทุนเสมอภาค)  
 ภาคเรียนที่ ๑/๒๕๖๖

เรียน ผู้ว่าราชการจังหวัด (ตามบัญชีแนบท้าย)

อ้างถึง หนังสือกรมส่งเสริมการปกครองท้องถิ่น ด่วนที่สุด ที่ มท ๐๘๑๖.๒/ว ๓๖๘๗ ลงวันที่ ๘ กันยายน ๒๕๖๖

สิ่งที่ส่งมาด้วย สำเนาหนังสือกองทุนเพื่อความเสมอภาคทางการศึกษา ที่ กสศ ๐๔/๕๘๑๘/๒๕๖6

ลงวันที่ ๑๗ ตุลาคม ๒๕๖6 .จำนวน 1 ชุด

ตามที่ กรมส่งเสริมการปกครองท้องถิ่นได้ขอความร่วมมือจังหวัดแจ้งองค์กรปกครองส่วนท้องถิ่น กำชับให้สถานศึกษาที่ยังไม่ได้บันทึกรับรองผลการพิจารณาเพื่อรับเงินอุดหนุนแบบมีเงื่อนไข (นร./กสศ.๐๕) เร่งดำเนินการบันทึกข้อมูลแบบรับรองผลการพิจารณาเพื่อรับเงินอุดหนุนแบบมีเงื่อนไข (นร./กสศ.๐๕) ผ่านระบบ dla.thaieduforall.org ตั้งแต่วันที่ ๗ - ๑๕ กันยายน ๒๕๖๖ นั้น

กรมส่งเสริมการปกครองท้องถิ่นได้รับแจ้งจากกองทุนเพื่อความเสมอภาคทางการศึกษาว่า มีสถานศึกษาที่ยังไม่ได้บันทึกรับรองผลการพิจารณาเพื่อรับเงินอุดหนุนแบบมีเงื่อนไข (นร./กสศ.๐๕) จำนวน ๑๐ โรงเรียน ดังนั้น เพื่อเป็นการสร้างความเข้าใจขั้นตอนการบันทึกแบบรับรองผลการพิจารณาของคณะกรรมการสถานศึกษาเพื่อรับเงินอุดหนุนแบบมีเงื่อนไข (นร./กสศ.๐๕) จึงขอความร่วมมือจังหวัดแจ้งองค์กรปกครองส่วนท้องถิ่น มอบหมายเจ้าหน้าที่ สำนัก/กองการศึกษา จำนวน ๑ ท่าน และครูแอดมินของสถานศึกษา จำนวน ๑ ท่าน เข้าร่วมประชุมในวันพฤหัสบดีที่ ๒ พฤศจิกายน ๒๕๖๖ เวลา ๑๐.๐๐ - ๑๒.๐๐ น. ผ่านระบบอิเล็กทรอนิกส์ (Zoom Meeting) ทั้งนี้ สามารถส่งรายชื่อเพื่อตอบรับการเข้าร่วมประชุมผ่านแบบตอบรับ (Google Form) ภายในวันที่ ๓๑ ตุลาคม ๒๕๖๖ รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

รอง .อสถ.............................

ผอ.กศ..................................

ผอ.กง.ยศ.............................

หน.ฝ....................................

จนท.....................................

กลุ่มงานยุทธศาสตร์การพัฒนาการจัดการศึกษาท้องถิ่น

โทรศัพท์/โทรสาร ๐ ๒๒๔๑ ๙๐๐๐ ต่อ ๕๓๒๔

ไปรษณีย์อิเล็กทรอนิกส์ [saraban@dla.go.th](mailto:saraban@dla.go.th)

ผู้ประสานงาน นางสาวศิริพรรณ สิงห์ห่วง โทร. ๐๙ ๘๘๓๐ ๗๙๗๒